


	Ευρωπαϊκό Κοινοβούλιο
2019-2024
	[image: EP logo RGB_Mute]



ΚΕΙΜΕΝΑ ΠΟΥ ΕΓΚΡΙΘΗΚΑΝ

[bookmark: TANumber]P9_TA(2023)0451
[bookmark: title]Διορισμός μέλους του Ελεγκτικού Συνεδρίου – João Leão
[bookmark: DocNumber]
[bookmark: Commission]Επιτροπή Ελέγχου του Προϋπολογισμού
[bookmark: PE]PE756.091
[bookmark: Sujet][bookmark: _GoBack][bookmark: References]Απόφαση του Ευρωπαϊκού Κοινοβουλίου της 12ης Δεκεμβρίου 2023 σχετικά με τον προτεινόμενο διορισμό του João Leão ως μέλους του Ελεγκτικού Συνεδρίου (C9-0397/2023 – 2023/0814(NLE))
[bookmark: TextBodyBegin]
(Διαβούλευση)
Το Ευρωπαϊκό Κοινοβούλιο,
–	έχοντας υπόψη το άρθρο 286 παράγραφος 2 της Συνθήκης για τη λειτουργία της Ευρωπαϊκής Ένωσης, σύμφωνα με το οποίο το Συμβούλιο ζήτησε από το Κοινοβούλιο να γνωμοδοτήσει (C9‑0397/2023),
–	έχοντας υπόψη το άρθρο 129 του Κανονισμού του,
–	έχοντας υπόψη την έκθεση της Επιτροπής Ελέγχου του Προϋπολογισμού (A9-0391/2023),
Α.	λαμβάνοντας υπόψη ότι, με επιστολή της 25ης Οκτωβρίου 2023, το Συμβούλιο κάλεσε το Ευρωπαϊκό Κοινοβούλιο να γνωμοδοτήσει σχετικά με τον διορισμό του João Leão ως μέλους του Ελεγκτικού Συνεδρίου·
Β.	λαμβάνοντας υπόψη ότι η κοινοβουλευτική Επιτροπή Ελέγχου του Προϋπολογισμού προέβη στην αξιολόγηση των προσόντων του João Leão, ιδίως από την άποψη των απαιτήσεων που ορίζονται στο άρθρο 286 παράγραφος 1 της Συνθήκης για τη λειτουργία της Ευρωπαϊκής Ένωσης· λαμβάνοντας υπόψη ότι, στο πλαίσιο της αξιολόγησης αυτής, η επιτροπή έλαβε βιογραφικό σημείωμα του João Leão καθώς και τις απαντήσεις του στο γραπτό ερωτηματολόγιο που του εστάλη·
Γ.	λαμβάνοντας υπόψη ότι η εν λόγω επιτροπή πραγματοποίησε εν συνεχεία, στις 29 Νοεμβρίου 2023, ακρόαση του João Leão, κατά την οποία ο υποψήφιος προέβη σε εναρκτήρια δήλωση και κατόπιν απάντησε σε ερωτήσεις των μελών της επιτροπής·
1.	εκδίδει ευνοϊκή γνώμη σχετικά με τη πρόταση του Συμβουλίου να διορισθεί ο João Leão μέλος του Ελεγκτικού Συνεδρίου·
[bookmark: TextBodyEnd]2.	αναθέτει στην Πρόεδρό του να διαβιβάσει την παρούσα απόφαση στο Συμβούλιο και, προς ενημέρωση, στο Ελεγκτικό Συνέδριο, καθώς και στα λοιπά θεσμικά όργανα της Ευρωπαϊκής Ένωσης και στα όργανα ελέγχου των κρατών μελών.

